કૉંગ્રેસના દિગ્ગજ નેતા જવાહર ચાવડાના જોડાવાથી ભાજપને કેટલો ફાયદો થશે?\nજવાહર ચાવડાએ વિધિવત ભાજપનો ખેસ ધારણ કરી લીધો તો ગુજરાત વિધાનસભાના અધ્યક્ષ રાજેન્દ્ર ત્રિવેદીએ સાબરિયાના રાજીનામાની પુષ્ટિ કરી. 

રાજેન્દ્ર ત્રિવેદીએ પત્રકારો સાથેની વાતચીતમાં જણાવ્યું, "ધ્રાંગધ્રાના ધારાસભ્ય પરસોત્તમભાઈ સાબરિયા રાજીનામું લઈને આવ્યા હતા. તેઓએ સ્વૈચ્છિક રાજીનામું આપ્યું હતું અને મેં સ્વીકારી લીધું છે."

પત્રકાર સાથેની વાતચીતમાં જવાહર ચાવડાએ કહ્યું કે સરકારમાં સામેલ થઈને પ્રજાની સેવા વધુ સારી રીતે થઈ શકે.  

આ પહેલાં ભાજપમાં જોડાતી વખતે જવાહર ચાવડાએ જણાવ્યું, "સરકારમાં હોઈએ તો પ્રજાની સેવા વધુ સારી રીતે કરી શકાય." 

તેમણે જણાવ્યું, "જે રીતે દેશની સ્થિતિ છે ત્યારે દેશના પનોતા પુત્ર વડા પ્રધાન નરેન્દ્ર મોદીના હાથ મજૂબત કરવા જરૂરી છે." 

"પક્ષ દ્વારા જે પણ કામગીરી સોંપવામાં આવશે એ નિષ્ઠાપૂર્વક કરીશ." 

આ પહેલાં ઊંઝાના ધારાસભ્ય આશાબહેન પટેલે કૉંગ્રેસમાંથી રાજીનામું આપી દીધું હતું. અને ભાજપમાં જોડાઈ ગયાં હતાં. 

એવા જ એક કિસ્સામાં કુંવરજી બાવળિયાએ કૉંગ્રેસમાંથી રાજીનામું આપીને ભાજપમાં જોડાઈ ગયા હતા ત્યારે સૌરાષ્ટ્રમાં કૉંગ્રેસને સૌથી મોટો ફટકો પડ્યો હતો. 

જે બાદ હવે કૉંગ્રેસના દિગ્ગજ અને વરિષ્ઠ નેતા જવાહર ચાવડાએ રાજીનામું આપી દેતા કૉંગ્રેસને ફરી સૌરાષ્ટ્રમાં મોટો ફટકો પડ્યો છે. 

જવાહર ચાવડાના રાજીનામા વિશે ગુજરાત વિધાનસભાના અધ્યક્ષ રાજેન્દ્ર ત્રિવેદીએ કહ્યું, "રાજીનામું આપવાનું કોઈ કારણ મને આપ્યું નથી અને મારે કોઈ કારણ માગવાનું હોતું નથી." 

"તેમણે સ્વેચ્છાએ રાજીનામું આપ્યું છે, મેં તે સ્વીકારી લીધું છે અને હવે આગળની કાર્યવાહી કરવામાં આવશે."

મજબૂત ભાજપને ઉધારીના નેતાઓની જરૂર કેમ પડે?

રાજકીય વિશ્લેષક હરિ દેસાઈએ આ અંગે બીબીસી ગુજરાતી સાથે વાતચીત કરતા કહ્યું, 

"ભાજપ કૉંગ્રેસની બેઠકો ઘટાડી રહી છે. જવાહર ચાવડા કૉંગ્રેસના નિષ્ઠાવાન કાર્યકર અને સ્વચ્છ છબિ ધરાવતા નેતા છે. ભાજપ માત્ર જવાહર ચાવડા જ નહીં, પરંતુ કૉંગ્રેસના અન્ય ધારાસભ્યોનું નાક દબાવવાની કોશિશ કરી રહ્યો છે."

"કૉંગ્રેસ નેતા કયા કયા વેપાર-ધંધામાં સંકળાયેલા છે તેના પર સતત વૉચ રખાઈ રહી છે. આથી તેઓ અનિચ્છાએ પણ ભાજપમાં જોડાઈ રહ્યા હોય એવું લાગી રહ્યું છે."

તેઓ એમ પણ કહે છે કે પક્ષપલટાથી કૉંગ્રેસને નવું નેતૃત્વ ઊભું કરવાની તક પણ મળી શકે છે 'જો તેઓ પ્રજાને સમજાવી શકે તો.' 

આ દરમિયાન હરિ દેસાઈ એવું પણ પૂછે છે કે જો ભારતીય જનતા પાર્ટી આટલી મજબૂત...\n\ntl;dr:
શુક્રવારનો દિવસ કૉંગ્રેસ માટે ભારે રહ્યો. એક દિવસમાં કૉંગ્રેસમાંથી બે રાજીનામાં પડ્યાં. માણાવદરના ધારાસભ્ય જવાહર ચાવડા કૉંગ્રેસ છોડી અને ભાજપમાં જોડાયા તો ધ્રાંગધ્રાના કૉંગ્રેસના ધારાસભ્ય પરસોત્તમ સાબરિયાએ પણ રાજીનામું ધરી દીધું.